கேள்வி: துன்குவாங் கையெழுத்துப் பிரதிகள் என்பது என்ன?
பதில்: File:Digitisation of a Dunhuang manuscript.jpg துன்குவாங் கையெழுத்துப் பிரதிகள் (''Dunhuang manuscripts'') என்பவை 20 ஆம் நூற்றாண்டின் ஆரம்பத்தில் சீனாவின் துன்குவாங்கில் உள்ள மொகாவோ கற்குகைகள் கண்டெடுக்கப்பட்ட முக்கியமான மத மற்றும் மதச்சார்பற்ற ஆவணங்களின் தொகுப்பு ஆகும். 4 ஆம் நூற்றாண்டின் பிற்பகுதி முதல் 11 ஆம் நூற்றாண்டின் ஆரம்பப் பகுதி வரையிலான காலப்பகுதியில் உருவாக்கப்பட்ட இந்த கையெழுத்துப் பிரதிகள் வரலாறு மற்றும் கணிதம் முதல் நாட்டுப்புறp பாடல்கள் மற்றும் நடனம் வரையிலான பல்வேறுபட்ட தகவல்களைக் கொண்டிருந்தன. இவற்றில் பல மதம் சார்ந்த ஆவணங்களும் அடங்கும். எனினும் அவற்றில் பெரும்பாலானவை பௌத்தம் சார்ந்தவையாகும். எனினும் தாவோயியம், நெசுத்தோரியக் கொள்கை, மற்றும் மானி சமயம் ஆகிய மதங்கள் சார்ந்த ஆவணங்களும் கிடைக்கப்பெற்றன. பெரும்பாலான கையெழுத்துப் பிரதிகள் சீன மொழியில் எழுதப்பட்டவை ஆகும். கோடனிய மொழி, சமசுகிருதம், சோக்டிய மொழி, தாங்குடு மொழி, பாரம்பரியத் திபெத்தியம், பழைய உய்குர் மொழி, எபிரேயம் மற்றும் பழைய துருக்கிய மொழிகளிலும் எழுதப்பட்ட கையெழுத்துப் பிரதிகள் இங்கு கிடைத்துள்ளன. வரலாறு, மத ஆய்வுகள், மொழியியல் மற்றும் கையெழுத்துப் பிரதி ஆய்வுகள் உள்ளிட்ட பல்வேறு வகையான துறைசார்ந்த கல்வி ஆய்வுகளுக்கு இந்த கையெழுத்துப் பிரதிகள் முக்கியமான ஆதாரங்களாக விளங்குகின்றன.